Άνοιγμα Άντερσεν

Το Άνοιγμα Άντερσεν (Anderssen's Opening) είναι ένα αντισυμβατικό άνοιγμα στο σκάκι που χαρακτηρίζεται από την αρχική κίνηση (σε αλγεβρική σημειογραφία): 1.α3Το άνοιγμα αυτό συνήθως δεν παίζεται σε επίσημους αγώνες και θεωρείται ανορθόδοξο άνοιγμα. Η κίνηση αυτή έχει καταταχθεί στην Εγκυκλοπαίδεια Σκακιστικών Ανοιγμάτων (Encyclopaedia of Chess Openings) στον αντίστοιχο κωδικό A00.

 Το άνοιγμα Άντερσεν πήρε το όνομα του Άντολφ Άντερσεν (Adolf Anderssen), ανεπίσημου Παγκοσμίου Πρωταθλητή στο Σκάκι, ο οποίος το έπαιξε τρεις φορές στο ματς εναντίον του Πωλ Μόρφυ (Paul Morphy) το 1858 στο Παρίσι. Ο Άντερσεν νικήθηκε αποφασιστικά στο ματς αυτό, αλλά γενικά στις παρτίδες που άνοιξε με την καινοτομία αυτή σημείωσε σκορ 1½ στα 3 (μία ήττα, μία ισοπαλία, μία νίκη). Η πρώτη κίνηση αυτή του ανοίγματος προσφέρει ελάχιστα στην ανάπτυξη και τον έλεγχο του κέντρου. Σε ορισμένες περιπτώσεις, τα λευκά μπορούν να μεταφέρουν το παιχνίδι σε ένα άνοιγμα όπου η 1.α3 θα μπορούσε να είναι χρήσιμη, αλλά χρησιμοποιεί ένα τέμπο με μια τέτοια κίνηση, και ήδη από την πρώτη κίνηση είναι πολύ πρόωρο. Στην πραγματικότητα, αυτό το άνοιγμα βασίζεται στην ιδέα ότι τα λευκά παίζουν στην ουσία σαν τα μαύρα κομμάτια, αλλά έχοντας ήδη παίξει την κίνηση 1.α3. Εάν μια παρτίδα ξεκινήσει με 1.α3 ε5 2.ε4 Ιζ6 3.Ιγ3, τα μαύρα δεν μπορούν να προχωρήσουν σε βαριάντες της Ισπανικής παρτίδας, (διότι το πιόνι στο τετράγωνο α3 των λευκών αποτρέπει την κίνηση 3...Αβ4, αφού τότε 4.α:β4) και εάν τα μαύρα παίξουν 3...Αγ5, τότε με την κίνηση 4.Ιζ3 των λευκών, τα μαύρα μπαίνουν σε ανεστραμμένη Άμυνα των δύο ίππων. Γενικά, το πιόνι στο τετράγωνο α3 των λευκών αποτρέπει πολλές από τις δυνατότητές των μαύρων. Το άνοιγμα Άντερσεν είναι περισσότερο μια κίνηση αναμονής και όχι γενικά μια εποικοδομητική κίνηση για τα λευκά. Ορισμένοι παίκτες, ωστόσο, είτε μπορούν να απολαύσουν την ψυχολογική αξία μιας τέτοιας κίνησης, είτε πιστεύουν ότι θα τους βοηθήσει απέναντι σε έναν αντίπαλο με ανώτερη, ίσως, γνώση της θεωρίας άλλων ανοιγμάτων. Μεταξύ των πιο κοινών απαντήσεων για τα μαύρα στο άνοιγμα Άντερσεν είναι: Η 1...δ5, η οποία ξεκινά για μια απλή κατάκτηση του κέντρου. Η 1...η6, η οποία προετοιμάζει το φιανκέτο του αξιωματικού στο τετράγωνο η7 (εφόσον η ανάπτυξη του αξιωματικού στο τετράγωνο β4 είναι πλέον απίθανη), ώστε να ασκηθεί πίεση στα ελαφρώς εξασθενημένα τετράγωνα της πλευράς της βασίλισσας του λευκού. Η 1...ε5 είναι επίσης πιθανή, αλλά τα λευκά μπορούν στη συνέχεια να παίξουν 2.γ4, που οδηγεί σε ένα είδος Σικελικής άμυνας με αντίθετα χρώματα, όπου το πιόνι στο α3 μπορεί να είναι (πιο) χρήσιμο. Μια άλλη προσέγγιση είναι 2.ε4 Ιζ6 3.Ιγ3, με μεταφορά σε βαριάντες της Βιεννέζικης παρτίδας. Μια σύγχρονη εφαρμογή της κίνησης έγινε από τον Κροάτη διεθνή μαιτρ Δρ. Ζβόνκο Κρέσακ (Dr. Zvonko Krecak). Επίσης, τον Μάρτιο του 2010, όταν ο τότε παγκόσμιος #1 Μάγκνους Κάρλσεν (Magnus Carlsen) έπαιξε το άνοιγμα εναντίον του Βασίλι Ιβάντσουκ (Vassily Ivanchuk) σε μια παρτίδα τυφλό σκάκι, κατά τη διάρκεια του τουρνουά σκακιού Άμπερ (Amber chess tournament), όπου ο Κάρλσεν έχασε τελικά τη συγκεκριμένη παρτίδα. Πολωνικό γκαμπί (Polish Gambit): 1.α3 α5 2.β4 Το οποίο είναι πράγματι γκαμπί, διότι μετά από 2...α:β4 3.α:β4, υπάρχει το 3...Π:α1 που κερδίζει καθαρό πύργο.Ανατριχιαστικός ερπετοειδής σχηματισμός (Creepy Crawly Formation): 1.α3 ε5 2.θ3 δ5Άντερσον–Σπάικ (Andersspike): 1.α3 η6 2.η4 Πρόκειται στην ουσία για μια μεταφορά στο Άνοιγμα Σπάικ. Αγγλόφωνα βικιβιβλία: Chess Opening Theory: Anderssen's Opening